ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
நுண்ணுயிர் தொற்றுகளைத் தடுத்து காய்கறிகள், பழங்களில் மாசு அகற்றும் புதிய தொற்றுநீக்கி தெளிப்பானை ஐபிஎப்டி உருவாக்கியுள்ளது
உலகம் முழுவதும் கோவிட் பெருந்தொற்று அச்சுறுத்தி வரும் நிலையில், மத்திய ரசாயனம் மற்றும் உர அமைச்சகத்தின், ரசாயனம் மற்றும் பெட்ரோகெமிகல்ஸ் துறையின் தன்னாட்சி அமைப்பான பூச்சி மருந்து முன்வரைவு தொழில்நுட்ப நிறுவனம் ஐபிஎப்டி, மேற்பரப்பு தளத்தின் மீது தெளிப்பதற்கான தொற்றுநீக்கி தெளிப்பான், காய்கறிகள், பழங்களுக்கான தொற்றுநீக்கி கரைசல் ஆகிய இரண்டு புதிய தொழில்நுட்பங்களை வெற்றிகரமாக உருவாக்கியுள்ளது.
ஐபிஎப்டி வெளியிட்டுள்ள அறிக்கையில், கதவு கைப்பிடிகள், நாற்காலிகளின் கைவைக்கும் தளங்கள், கணினி விசைப்பலகை, மவுஸ் அட்டைகள் போன்ற மேற்பரப்புகளில் நுண்ணுயிரிகள் பரவி, நேரடியாகவோ, மறைமுகத் தொடர்பு மூலமோ தனி நபர்களுக்கு பரவக்கூடும் என்று தெரிவிக்கப்பட்டுள்ளது. இதைக் கருத்தில் கொண்டு, ஐபிஎப்டி, ஆல்கஹால் அடிப்படையிலான தொற்றுநீக்கி தெளிப்பானை மேற்பரப்புகளில் தெளிப்பதற்காக உருவாக்கியுள்ளது. இது, நுண்ணுயிரிகள், பாக்டீரியா, தொற்றுகள் மூலம் பரவும் பல்வேறு நோய்களைத் தடுக்கக்கூடியதாகும். இந்த தெளிப்பி விரைவில் ஆவியாகக்கூடியது என்பதால், மேற்பரப்புகள் மீது கறைகளையோ, படலங்களையோ, மணத்தையோ ஏற்படுத்தாது எனக் கூறப்பட்டுள்ளது.
பழங்கள் மற்றும் காய்கறிகளின் மீது படிந்துள்ள பூச்சி மருந்து நச்சுப் படிவங்களை அகற்றக்கூடிய தொற்றுநீக்கி கரைசலையும் ஐபிஎப்டி உருவாக்கியுள்ளது. தினசரி ஊட்டச்சத்துக்கு பழங்களும், காய்கறிகளும் மிகவும் தேவையான, அடிப்படையான உணவுப்பொருட்களாகும். சிலசமயங்களில் தடை செய்யப்பட்ட பூச்சி மருந்துகளை சட்ட விரோதமாகப் பயன்படுத்துவதால் அவை பச்சைக் காய்கறிகள், பழங்களில் நச்சுத்தன்மையை ஏற்படுத்தி விடக்கூடும். அவற்றின் மேற்பரப்பில் படிந்திருக்கும் நச்சுக்கள், அவற்றை உட்கொள்ளும்போது, சுகாதாரக்கேடுகளை விளைவிக்கக்கூடும்.
பழங்கள், காய்கறிகளை 100 சதவீதம் மக்கள் நுகர்வுக்கு ஏற்றதாக மாற்ற, ஐபிஎப்டி தண்ணீரை அடிப்படையாகக் கொண்ட கலவை முறையை உருவாக்கியுள்ளது. இதனைப் பயன்படுத்தி மாசுகளை அகற்றுவது மிகவும் எளிதாகும். நீர் சேர்க்கப்பட்ட இந்தக் கரைசல் திரவத்தில் காய்கறிகள், பழங்களை முக்கி 15-20 நிமிடங்கள் வரை வைத்திருக்க வேண்டும். அதன் பின்னர் சுத்தமான தெளிந்த நீரில் அவற்றைக் கழுவ வேண்டும். இந்த எளிமையான வழிமுறை, பழங்கள் மற்றும் காய்கறிகளில் படிந்திருக்கும் நச்சுப் படிவங்களை முற்றிலுமாக அகற்றி விடக்கூடியதாகும்.
(Visitor Counter : 159
மத்திய அமைச்சரவை
நிலவியல் மற்றும் கனிம வளங்கள் துறையில் ஒத்துழைப்பு: இந்தியா - பின்லாந்து இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்திய நிலவியல் கணக்கெடுப்பு நிறுவனம் மற்றும் பின்லாந்து அரசின் நிலவியல் கணக்கெடுப்பு நிறுவனம் ஆகியவற்றுக்கு இடையே, நிலவியல் மற்றும் கனிம வளங்கள் துறையில் ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
நிலவியல் துறை, பயிற்சி, கனிம ஆய்வு, நில அதிர்வு மற்றும் நிலவியல் கணக்கெடுப்புகள் தொடர்பான பல்வேறு அம்சங்களில் இரு நிறுவனங்களுக்கும் இடையேயான ஒத்துழைப்பை உறுதிப்படுத்துவதற்கும், அறிவியல் இணைப்புகளை வலுப்படுத்துவதற்கும் இந்த ஒப்பந்தம் வழிவகுக்கும்.
விரிவான தகவல்களுக்கு - https://pib.gov.in/PressReleasePage.aspx?PRID=1650631
(
பெட்ரோலியம் மற்றம் இயற்கை எரிவாயு அமைச்சகம்
ஓஎன்ஜிசி கப்பல்கள் மூழ்குவது குறித்து விசாரிக்க அரசு உயர்மட்ட குழு அமைப்பு
இதுபோன்ற சம்பவங்கள் மீண்டும் நிகழாமல் இருக்க ஓஎன்ஜிசி நடவடிக்கை
மத்திய பெட்ரோல் மற்றும் இயற்கை எரிவாயு துறை இணையமைச்சர் திரு.ராமேஷ்வர் தெலி மக்களவையில் கேள்வி ஒன்றுக்கு எழுத்துப்பூர்வமாக பதிலளிக்கையில், டவ்-தே  புயல் பாதிப்பின் போது ஓஎன்ஜிசி கப்பல்களில் பணியாற்றிக் கொண்டிருந்த 86 பணியாளர்கள் உயிரிழந்ததாகத் தெரிவித்தார்.
டவ்-தே புயலின் போது ஓஎன்ஜிசி சார்பில், பார்ஜ் பி-305  உள்பட அனைத்து கப்பல்களும் பாதுகாப்பான இடங்களுக்குச் செல்லுமாறு அறிவுறுத்தப்பட்டது. இதனை பார்ஜ் கப்பலும் உறுதிப்படுத்தியது. கப்பலில் பணியாற்றுபவர்களின் பாதுகாப்புக்காக அதன் மாஸ்டர் அருகில் உள்ள இடத்தில் கப்பலை நிலை நிறுத்தியிருந்தார். இருப்பினும், கப்பலின் நங்கூரம் விலகிச் சென்றதால் கடலில் சிக்கி தத்தளித்து கப்பல் மூழ்கியது.
இது தொடர்பாக விசாரணை நடத்த அரசு உயர்மட்ட குழுவை அமைத்துள்ளது.
இது தவிர, கப்பல் போக்குவரத்து பொது இயக்குநர் மற்றும் மத்திய பெட்ரோல் மற்றும் இயற்கை எரிவாயு துறை கூடுதல் செயலாளர் கொண்ட குழு கப்பல்களில் மேற்கொள்ள வேண்டிய சீர்திருத்தங்கள் குறித்து ஆய்வு செய்யவுள்ளது.
பெட்ரோலுடன் 20 சதவிகிதம் ஏத்தனாலைக் கலக்க அரசு பல்வேறு நடவடிக்கைகளை எடுத்துள்ளது
எண்ணெய் சந்தைப்படுத்தும் நிறுவனங்கள் பயோ டீசல் தயாரிப்பை ஊக்குவிக்க விண்ணப்பங்களை வெளியிட்டு வருகின்றன
பெட்ரோலுடன் 20 சதவிகிதம் எத்தனாலைக் கலக்க அரசு பல்வேறு நடவடிக்கைகளை மேற்கொண்டுள்ளதாக மத்திய பெட்ரோல் மற்றும் இயற்கை எரிவாயு துறை இணையமைச்சர் திரு.ரமேஷ்வர் தெலி மக்களவையில் எழுத்துப்பூர்வமாக கேள்வி ஒன்றுக்கு பதிலளிக்கையில் தெரிவித்தார். கரும்பு, சோளம் மற்றும் உணவு கழகத்திடம் கூடுதலாக உள்ள அரிசி உள்ளிட்ட உணவு தானியங்கள் மூலம் எத்தனால் தயாரிப்புக்கு அனுமதி அளிப்பது போன்ற நடவடிக்கைகள் எடுக்கப்பட்டுள்ளது.
தற்போது டீசலில் பயோ டீசலைப் கலப்பது 0.1 சதவிகிமாக உள்ளது. தேசிய உயிரி எரிபொருள் கொள்கை 2018-இன் படி 2030 ஆம் ஆண்டுக்குள் டீசலில் 5 சதவிகிதம் வரை பயோ டீசலைக் கலந்து பயன்படுத்த இலக்கு நிர்ணயிக்கப்பட்டுள்ளது. பயோ டீசல் விலை உயர்வு மற்றும் அவற்றுக்கான மூலப் பொருட்கள் கிடைக்காதது போன்ற காரணங்களால் பயோ டீசல் கிடைப்பது கடந்த சில ஆண்டுகளாக குறைவாக உள்ளது.
தகவல் மற்றும் ஒலிபரப்பு அமைச்சகம்
கவிதைக்கும், மெட்டுக்கும் இடையே இணைப்பு இருக்க வேண்டும்: பிரசூன் ஜோஷி
கவிஞரின் கவிதை வரிகளுக்கும், இசையமைப்பாளரின் மெட்டுக்கும் இடையே இணைப்பு இருந்தால் தான் சிறந்த பாடலாக அது அமையும் என்று கவிஞர் பிரசூன் ஜோஷி கூறியுள்ளார். கோவாவில் நடைபெற்று வரும் 53-வது இந்திய சர்வதேச திரைப்பட விழாவில் நடைபெற்ற கலந்துரையாடல் அமர்வில் உரையாற்றிய அவர், கவிஞருக்கும், இசையமைப்பாளருக்கும் இடையிலான உறவு ஒத்திசைவாக இருப்பதுடன், ஒன்றுக்கு ஒன்று பாராட்டும் படியாகவும் இருக்க வேண்டும் என்று கூறினார்.
கவிதை புனையும் கலை என்பது குறித்த கலந்துரையாடல் நிகழ்ச்சியில் பேசிய புகழ் பெற்ற கவிஞரும், எழுத்தாளருமான பிரசூன் ஜோஷி, உண்மைத்தன்மை’ என்பது ஒரு கவிஞரின் மிக முக்கியமான பண்புகளில் ஒன்றாகும் என்று கூறினார். “உன்னைப்போல யாரும் இல்லை, நீ தனித்துவமான இணையற்றவன். ஒரு கவிஞன் எப்போதும் தனது சொந்த வார்த்தைகளைப் பயன்படுத்தி, தனது சொந்த நடையில் எழுத வேண்டும்” என்று அவர் தெரிவித்தார்.
என்னுடைய வார்த்தைகள் ஒவ்வொன்றும் எனது பூமி மற்றும் கலாச்சாரத்துக்கு சொந்தமானதாகும். நமது வளர்ப்பும், கலாச்சாரமும் நமது எழுத்துக்களில் தாக்கத்தை ஏற்படுத்தும். நான் என்னுடைய வார்த்தைகளையும், உவமை மற்றும் உருவகங்களையும், எனது சொந்த மொழி மற்றும் கலாச்சாரத்தில் இருந்தே கடன் வாங்குகிறேன். நமது சொந்த மொழியில் வார்த்தைகளுக்கு எப்போதும் பஞ்சமிருக்காது என்று அவர் தெரிவித்தார்.
செயற்கை நுண்ணறிவு குறித்து பேசிய அவர், செயற்கை நுண்ணறிவு எந்தளவுக்கு நவீனமாக இருந்தாலும், அது படைப்பாற்றலுக்கும், மனிதனின் அறிவுக்கூர்மைக்கும் மாற்றாக இருக்க முடியாது என்றார்.
அண்மைக்கால ஆபாசக்கவிதைகள் குறித்து பிரசூன் ஜோஷி, சந்தையில் தேவையிருக்காவிட்டால் எதையும் திணிக்க வேண்டிய அவசியம் இருக்காது. இவ்வித படைப்பாளர்களைப்போல வாசகர்களுக்கும், ரசிகர்களுக்கும் இதில் சமமான பொறுப்பு உள்ளது என்று கூறினார்.
மூத்த பத்திரிகையாளர் ஆனந்த் விஜய் இந்த கலந்துரையாடலை நெறியாளுகை செய்தார்.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைப்பின் பொம்மைகள் சோதனை ஆய்வகங்கள் : தொடங்கி வைத்தார் திரு பியூஷ் கோயல்
மத்திய நுகர்வோர் விவகாரங்கள், உணவு, பொது விநியோகம், வர்த்தகம், தொழில் மற்றும் ரயில்வேத் துறை அமைச்சர் திரு பியூஷ் கோயல், ஜனவரி 6-ஆம் தேதியன்று, இந்திய தர நிர்ணய அமைப்பின் 74-வது நிறுவன தின நிகழ்ச்சியில் கலந்து கொண்டார். இந்திய தர நிர்ணய அமைப்பு தனது மூன்று ஆய்வகங்களில் தயாரித்துள்ள பொம்மைகளை தரப்பரிசோதனை செய்யும் வசதிகளை அவர் தொடங்கி வைத்தார். மதிப்பீடு, ஹால்மார்க்கிங், தரக் கட்டுப்பாடு குறித்த சான்றிதழ் பாடப்பிரிவுகளையும் அவர் அறிமுகப்படுத்தினார்.
இந்திய தர நிர்ணய அமைப்பின் நவீன வசதிகளைப் பாராட்டிய அமைச்சர் திரு பியூஷ் கோயல், இந்திய தர நிர்ணய சான்றை பொம்மைகளுக்கு மத்திய அரசு கட்டாயமாக்கியுள்ள இந்தத் தருணத்தில் அதற்கு ஏதுவாக இந்த வசதிகள் உருவாக்கப்பட்டுள்ளதாகக் குறிப்பிட்டார். சிறு மற்றும் குறு நிறுவனங்களை உள்ளடக்கிய சுமார் 5000 தொழில் நிறுவனங்களின் உற்பத்திப் பொருட்களின் தரத்தை நிர்ணயம் செய்வதற்கு இந்த சோதனை வசதிகள் உதவியாக இருக்கும். இந்தத் தொழில் துறை, வெளிநாட்டு தயாரிப்பாளர்களுடன் போட்டியிட முடியும் என்றும் குறைந்த தரத்தில் ஏராளமான பொம்மைகள் வெளிநாட்டிலிருந்து இறக்குமதியாகும் போக்கைக் குறைக்க முடியும் என்றும் அமைச்சர் கூறினார். பொம்மைகளின் பாதுகாப்பு தொடர்பான பிரச்சனைகளும், அதன் வாயிலாக குழந்தைகளின் சுகாதாரம் பாதிக்கப்படுவதும் இந்த நடவடிக்கையால் தடுக்கப்படும். இறக்குமதி செய்யப்படும் பொம்மைகளுடன் இந்தியப் பொருட்கள் போட்டியிடும் வகையில் இந்திய பொம்மை தொழில்களுக்குத் தேவையான ஆதரவையும் உதவியையும் அரசு வழங்க விரும்புவதாக அவர் கூறினார். இறக்குமதி செய்யப்படும் பொம்மைகளின் விலை குறைவாக இருந்தபோதிலும் அதனால் நாளடைவில் பெரும் சுகாதார கேடு ஏற்படக்கூடும்.
மனித வாழ்க்கையின் அத்தியாவசியப் பாதுகாப்பு சாதனமான தலைக்கவசத்திற்கு இந்திய தர நிர்ணய அமைப்பு சோதனை வசதிகளைத் தயாரித்து வருவதையும் அமைச்சர் பாராட்டினார். சந்தையில் விற்பனை செய்யப்படும் தலைக்கவசங்கள் முறையான தரத்துடன் இருப்பதை உறுதி செய்வதற்காக தலைக்கவசங்களுக்கு தர நிர்ணய சான்று கட்டாயமாக்கப்பட்டுள்ளது என்றார் அவர்.
இந்திய தர நிர்ணய அமைப்பின் மதிப்பீடு, ஹால்மார்க்கிங், தரக் கட்டுப்பாடு குறித்த சான்றிதழ் பாடப்பிரிவு பற்றிய அறிவிப்பையும் அமைச்சர் திரு பியூஷ் கோயல் இந்த நிகழ்ச்சியில் வெளியிட்டார். இந்த அமைப்பின் நிறுவன இயக்குனர் பத்மஸ்ரீ டாக்டர் லால் சி வெர்மனின் உருவச் சிலையையும் அவர் திறந்து வைத்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1686756
ஆயுஷ்
ஆயுஷ் அமைச்சகத்தின் புதிய திட்டம்: 75,000 ஹெக்டர் நிலப்பரப்பில் மருத்துவ தாவரங்கள் பயிரிடப்படவுள்ளன
விடுதலையின் அம்ருத் மஹோத்ஸவத்தின் ஒரு பகுதியாக இந்தியாவில் மருத்துவ தாவரங்கள் பயிரிடுவதை ஊக்குவிப்பதற்காக ஓர் தேசிய பிரச்சாரத்தை ஆயுஷ் அமைச்சகத்தின் தேசிய மருத்துவ தாவரங்கள் வாரியம் தொடங்கியுள்ளது. இதன்படி நாடு முழுவதும் அடுத்த ஓராண்டில் 75,000 ஹெக்டர் நிலப்பரப்பில் மருத்துவ தாவரங்கள் பயிரிடப்படும். உத்தரப் பிரதேசத்தின் சஹரன்பூர் மற்றும் மகாராஷ்டிராவின் புனேவில் இந்தத் திட்டம் தொடங்கப்பட்டுள்ளது. விடுதலையின் அம்ருத் மஹோத்ஸவ கொண்டாட்டங்களின் கீழ் ஆயுஷ் அமைச்சகத்தால் மேற்கொள்ளப்படும் திட்டங்களுள் இது இரண்டாவதாகும்.
மருத்துவ தாவரங்கள் துறையில் நம் நாட்டிற்கு அபரிமிதமான வாய்ப்பு இருப்பதால் 75,000 ஹெக்டர் நிலப்பரப்பில் மருத்துவ தாவரங்களை பயிரிடுதன் மூலம் மருந்துகளின் இருப்பு உறுதி செய்யப்படுவதுடன், விவசாயிகளின் வருமானத்திற்கான மிகப்பெரிய ஆதாரமாகவும் அது விளங்கும் என்று ஆயுஷ் அமைச்சர் திரு சர்பானந்தா சோனோவால் தெரிவித்துள்ளார்.
ஒய் பிரேக் செயலி, நோய்களைத் தடுக்கும் ஆயுஷ் மருந்துகளின் விநியோகம், பள்ளி மற்றும் கல்லூரி மாணவர்களுக்கான தொடர் கருத்தரங்கங்கள் உள்ளிட்ட நிகழ்ச்சிகளும் விடுதலையின் அம்ருத் மஹோத்ஸவத்தின் ஒரு பகுதியாக மேற்கொள்ளப்பட்டு வருகின்றன. தொடர் கருத்தரங்கங்கள் மற்றும் ஒய் பிரேக் செயலி குறித்த வலைதள கருத்தரங்கம் செப்டம்பர் 5-ஆம் தேதி நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751348
இளைஞர் நலன் மற்றும் விளையாட்டு அமைச்சகம்
தூய்மை இந்தியா 2022-ன் கீழ் இந்தியா முழுவதும் மாபெரும் தூய்மை இயக்கத்தை சாந்தினி சதுக்கத்திலிருந்து மத்திய அமைச்சர் திரு அனுராக் சிங் தாக்கூர் இன்று தொடங்கி வைத்தார்
தூய்மை இந்தியா 2022-ன் கீழ் இந்தியா முழுவதும் மாபெரும் தூய்மை இயக்கத்தை புதுதில்லியில் உள்ள சாந்தினி சதுக்கத்திலிருந்து மத்திய அமைச்சர் திரு அனுராக் சிங் தாக்கூர் இன்று தொடங்கி வைத்தார். இந்த நிகழ்வில் தூய்மை உறுதிமொழியும் ஏற்கப்பட்டது. இளைஞர் நலன், விளையாட்டுக்கள் துறை செயலாளர் திரு சஞ்சய் குமார் மற்றும் அமைச்சகத்தின் இதர அதிகாரிகளும் இந்த நிகழ்ச்சியில் பங்கேற்றனர். இதேபோன்ற தூய்மை இயக்கங்கள் நாடுமுழுவதும் உள்ள அனைத்து மாவட்டங்களிலும், கிராமங்களிலும் 2022 அக்டோபர் 19 அன்று மேற்கொள்ளப்படுகிறது.
இந்த நிகழ்ச்சியில் பேசிய திரு தாக்கூர், தூய்மை இந்தியா என்பது வெறும் நிகழ்ச்சியல்ல, சாமானிய மக்களின் உண்மையான கவலையையும், இந்த பிரச்சினைக்கு தீர்வு காண வேண்டும் என்ற அவர்களின் உறுதியையும் இது பிரதிபலிக்கிறது என்றார். மக்களின் பங்கேற்பே மக்களின் இயக்கம் என்று பிரதமர் திரு நரேந்திர மோடி எப்போதும் வலியுறுத்தி கூறுவதை சுட்டிக்காட்டிய மத்திய அமைச்சர், எந்தவொரு இயக்கமும் இளைஞர்களின் பங்கேற்பு இல்லாமல் பூர்த்தி அடையாது என்றார். தூய்மை இந்தியா கனவு நிறைவேறாமல் புதிய இந்தியா கனவும், வளர்ச்சியடைந்த இந்தியா கனவும் நிறைவேறாது என்று அவர் மேலும் கூறினார்.
ஒருமாத காலத்தில் ஒருகோடி கிலோகிராம் கழிவுகளை சேகரிப்பது என இந்த இயக்கம் தொடங்கப்பட்டபோது, இலக்கு நிர்ணயிக்கப்பட்டது. கடந்த 18 நாட்களில் 84 லட்சம் கிலோகிராம் பிளாஸ்டிக் கழிவுகள் சேகரிக்கப்பட்டுள்ளன. எஞ்சிய நாட்களில் இலக்கு விஞ்சப்படும் என்று திரு தாக்கூர் கூறினார்.
ஒரு மாதத்திற்கு நாடுமுழுவதும் நடத்தப்படும் தூய்மை இந்தியா 2022 இயக்கம் அக்டோபர் 1 அன்று உத்தரப்பிரதேசத்தில் பிரயாக்ராஜில் திரு அனுராக் சிங் தாக்கூரால் தொடங்கப்பட்டது. நேரு யுவகேந்திரா சங்கதனில் இணைக்கப்பட்டுள்ள இளையோர் சங்கங்கள், நாட்டு நலப்பணித் திட்டத்தில் இணைக்கப்பட்டுள்ள அமைப்புகள் மூலம் நாடுமுழுவதும் 742 மாவட்டங்களில் ஆறு லட்சம் கிராமங்களில் இந்த இயக்கம் நடைபெறுகிறது.
தொழிலாளர் மற்றும் வேலைவாய்ப்பு அமைச்சகம்
தில்லியில் தேசிய தலைநகர் மண்டலத்தில் உள்ள இரு மருத்துவமனைகளில் ஆக்ஸிஜன் ஆலைகளை அமைத்தது இஎஸ்ஐசி
மத்திய தொழிலாளர் மற்றும் வேலைவாய்ப்பு அமைச்சகத்தின் கீழ் செயல்படும் இஎஸ்ஐசி, தில்லி தேசிய தலைநகர் மண்டலத்தில் உள்ள தனது இரு மருத்துவமனைகளில் ஆக்ஸிஜன் உற்பத்தி ஆலைகளை நிறுவியுள்ளது.
நிமிடத்துக்கு 440 லிட்டர் ஆக்ஸிஜன் உற்பத்தி செய்யும் ஆலை, பரிதாபாத்தில் உள்ள இஎஸ்ஐசி மருத்துவமனை மற்றும் மருத்துவ கல்லூரியில் அமைக்கப்பட்டுள்ளது.
நிமிடத்துக்கு 220 லிட்டர் லிட்டர் ஆக்ஸிஜன் உற்பத்தி செய்யும் ஆலை புதுதில்லி ஜில்மில் பகுதியில் உள்ள இஎஸ்ஐசி மருத்துவமனையில் இன்று அமைக்கப்பட்டது. இதன் மூலம் இந்த மருத்துவமனைகளில், ஐசியு மற்றும் வென்டிலேட்டர் படுக்கைகள் எண்ணிக்கை அதிகரிக்கும்.
நாடு முழுவதும் 30 மருத்துவமனைகளை, கொவிட் பிரத்தியேக மருத்துவமனைகளாக மாற்றும் நடவடிக்கையில் இஎஸ்ஐசி தீவிரமாக உதவி வருகிறது.
இந்த மருத்துவமனைகளில் 300 ஐசியு படுக்கைகள் மற்றும் 250 வென்டிலேட்டர் படுக்கைகள் உட்பட 4200 படுக்கைகள் உள்ளன. இந்த மருத்துவமனைகளை நாட்டு மக்கள் அனைவரும் பயன்படுத்த முடியும். இந்த மருத்துவமனைகளில், படுக்கைகள் காலியாக உள்ளதா என்பதை அறியும் வசதியும் தொடங்கப்பட்டுள்ளது.
இந்த சாதனையை அடைந்ததற்காக, இஎஸ்ஐசி மருத்துவமனைகளின் மருத்துவர்கள், செவிலியர்கள் மற்றும் மருத்துவ ஊழியர்களுக்கு மத்திய இணையமைச்சர் திரு சந்தோஷ் கங்வார் வாழ்த்து தெரிவித்துள்ளார்.
இந்த தொற்றுக் காலத்தில், இவர்கள் தங்களின் தார்மீக நெறியை பின்பற்றி, மனித குலத்துக்கு அர்ப்பணிப்புடன் சேவையாற்றுவார்கள் என அவர் நம்பிக்கை தெரிவித்துள்ளார்.
அறிவியல் மற்றும் தொழில்நுட்பத்துறை
காற்று மாசுபடுத்திகள் மற்றும் வானிலை மாறுபாடுகள், மகரந்தச் செறிவில் தாக்கத்தை ஏற்படுத்துகின்றன: ஆய்வறிக்கையில் தகவல் .
மகரந்த செறிவில், காற்று மாசுபடுத்திகள் தாக்கத்தை ஏற்படுத்துகின்றன எனவும், பலவகையான மகரந்தங்கள் பருவநிலைகளுக்கு ஏற்ப தனித்துவமான முறையில் செயல்படுகின்றன என ஆய்வில் கண்டறியப்பட்டுள்ளது.
மகரந்தங்கள் காற்றில் கலந்து, நாம் சுவாசிக்கும் காற்றின் அங்கமாகின்றன. மனிதர்கள் இவற்றை உள்ளிழுக்கும்போது, அவை ஆஸ்துமா போன்ற அலர்ஜியை ஏற்படுத்துகின்றன.
காற்றில் கலக்கும் மகரந்தங்களின் குணம், பருவ நிலைகளுக்கு ஏற்ப இடத்துக்கு இடம் மாறுபடுகிறது. காற்றில் கலக்கும் மகரந்தங்கள், நகர்ப்பறங்களில் அலர்ஜி நோய்களை அதிகரிப்பதில் முக்கிய பங்கு வகிக்கின்றன.
இதை கருத்தில் கொண்டு, சண்டிகரில் உள்ள பிஜிமர் பேராசிரியர். ரவீந்திர கைவால், சுற்றுச்சூழல் ஆய்வுகள் துறை பேராசிரியர் டாக்டர். சுமன் மோர் , ஆராய்ச்சி மாணவி திருமிகு. அக்ஷி கோயல் ஆகியோர் இணைந்து சண்டிகரில் காற்றில் கலக்கும் மகரந்தங்களில் பருவநிலையின் தாக்கம் குறித்து ஆய்வு மேற்கொண்டனர். காற்றில் கலக்கும் மகரந்தத்துக்கும், வெப்பம், மழைப்பொழிவு, ஈரப்பதம், காற்றின் வேகம், திசை, காற்று மாசுபடுத்திகளுக்கு உள்ள தொடர்பு குறித்து இந்த குழுவினர் ஆராய்ந்தனர்.
இந்த ஆய்வுக்கு மத்திய அரசின் அறிவியல் மற்றும் தொழில்நுட்ப துறை நிதியுதவி அளித்துள்ளது. இந்த ஆய்வு முடிவுகள் ‘சயின்ஸ் ஆப் த டோடல் என்வைரன்மென்ட்” என்ற இதழில் வெளியாகியுள்ளது. ஒவ்வொரு வகையான மகரந்தமும், பருவநிலைக்கு ஏற்ப தனித்துவமாக செயல்படுவது இந்த ஆய்வில் தெரிவிக்கப்பட்டுள்ளது.
தற்போதைய ஆய்வு முடிவுகள், காற்றில் கலக்கும் மகரந்தத்துக்கும், காற்று மாசுபடுத்திகள், மாறுபட்ட பருவநிலைகளுக்கும் இடையேயான சிக்கலான தொடர்பு பற்றிய புரிதலை அதிகரிக்கும். இவற்றை குறைப்பதற்கான கொள்கைகளை வகுக்கவும், காற்று மாசு அதிகம் உள்ள இந்தோ-கங்கை சமவெளிப் பகுதியில் மகரந்தத்தால் ஏற்படும் அலர்ஜிகளை குறைக்கவும் உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1786087
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
துறைரீதியான செலவில் 65% சேமித்ததற்காக பணியாளர்கள் மற்றும் பயிற்சி துறைக்கு மத்திய அமைச்சர் டாக்டர் ஜிதேந்திர சிங் பாராட்டு
2020 ஏப்ரல்-ஜூன் காலாண்டுடன் ஒப்பிடும் போது, 2021 ஏப்ரல்-ஜூன் காலாண்டில் துறைரீதியான செலவில் 65 சதவீதத்தை சேமித்ததற்காக பணியாளர்கள் மற்றும் பயிற்சி துறைக்கு மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் பாராட்டு தெரிவித்தார்.
நிதி அமைச்சகத்தின் செலவினங்கள் துறை பரிந்துரைத்த 20 சதவீத தேவையற்ற செலவு குறைப்புடன் ஒப்பிடும் போது இது மிகவும் அதிகமாகும்.
நான்கு செலவு பிரிவுகளான வெளிநாட்டு பயணத்தில் 100 சதவீத சேமிப்பும், உள்நாட்டு பயணத்தில் 60.20 சதவீத சேமிப்பும், நிர்வாக செலவினங்களில் 85.84 சதவீத சேமிப்பும், வெளியீடுகளில் 79.16 சதவீத சேமிப்பும் சாத்தியமாகியுள்ளது.
திங்களன்று தொடங்கும் நாடாளுமன்ற கூட்டத்தொடருக்கு முன்னதாக பணியாளர், பொதுமக்கள் குறைகள் மற்றும் ஓய்வூதியம் அமைச்சகத்தின் விரிவான ஆய்வு கூட்டத்தில் கலந்து கொண்ட டாக்டர் ஜிதேந்திர சிங், செலவுகளை குறைப்பதில் பணியாளர்கள் மற்றும் பயிற்சி துறையின் பங்கை பாராட்டினார்.
பயணம், உணவு மற்றும் கூட்டங்களுக்கான செலவுகளில் 20 சதவீதத்தை குறைக்குமாறு அனைத்து அமைச்சகங்களுக்கும் நிதி அமைச்சகம் அறிவுறுத்தியிருந்த நிலையில், இந்த சேமிப்பு குறிப்பிடத்தகுந்ததாகும் என்று அவர் கூறினார்.
பயோமெட்ரிக் வருகைப் பதிவில் விலக்கு, ஆரோக்கிய சேது செயலியின் பயன்பாடு, முன்கள பணியாளர்களுக்கான பயிற்சி உள்ளிட்ட நடவடிக்கைகள் கொவிட்-19 பரவலை கட்டுப்படுத்த உதவியதாக அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736189
தகவல் மற்றும் ஒலிபரப்பு அமைச்சகம்
இந்திய சர்வதேசத் திரைப்பட விழா: பிரதிநிதிகளுக்கான பதிவு தொடக்கம்
51-வது இந்திய சர்வதேசத் திரைப்பட விழாவில் பங்கேற்கும் பிரதிநிதிகளுக்கான பதிவு தொடங்கியுள்ளது. வரும் ஜனவரி மாதம் நடைபெற உள்ள சர்வதேசத் திரைப்பட விழாவில் நேரடியாக கலந்து கொள்வதற்கு செலுத்த வேண்டிய கட்டண விவரங்கள்:
• திரைப்பட ஆர்வலர் பிரதிநிதி- ரூபாய் 1000+ வரிகள்
• கலைத்தொழில் பிரதிநிதி- ரூபாய் 1000+ வரிகள்
https://iffigoa.org/ என்னும் இணைய தளத்தில் பதிவு செய்து கொள்ளலாம். Covid-19 பெரும் தொற்று காரணமாக முதலில் பதிவு செய்யும் பிரதிநிதிகளுக்கு முன்னுரிமை அளிக்கப்படும்.
இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673731
ரெயில்வே அமைச்சகம்
30455 மெட்ரிக் டன் திரவ மருத்துவ பிராணவாயுவை ஆக்ஸிஜன் எக்ஸ்பிரஸ் ரயில்கள் நாடு முழுவதும் விநியோகம்
தமிழகத்திற்கு 5054 மெட்ரிக் டன்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
30000 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் கொண்டு சேர்த்துள்ளன.
இதுவரை 1,748 டேங்கர்களில் சுமார் 30,455 மெட்ரிக் டன் பிராணவாயு தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
424 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது. தற்போது 20 டேங்கர்களில் சுமார் 362 மெட்ரிக் டன் பிராணவாயுவுடன் 4 ரயில்கள் பயணித்துக் கொண்டிருக்கின்றன.
நாட்டின் தென் மாநிலங்களுக்கு 16000 மெட்ரிக் டன்னுக்கும் அதிகமான திரவ மருத்துவ பிராண வாயுவை ஆக்ஸிஜன் எக்ஸ்பிரஸ்கள் கொண்டு சேர்த்துள்ளன.
தமிழ்நாட்டிற்கு 5000 மெட்ரிக் டன்னுக்கும் அதிகமான பிராணவாயு விநியோகிக்கப்பட்டுள்ளது. ஆந்திரப் பிரதேசம் மற்றும் கர்நாடகாவிற்கு முறையே 3700 மற்றும் 3800 மெட்ரிக் டன் திரவ மருத்துவ ஆக்சிஜன் வழங்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 5054 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5722 மெட்ரிக் டன், ஹரியானாவிற்கு 2354 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 3862 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 3744 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2972 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 480 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1727038
விவசாயத்துறை அமைச்சகம்
திரு இராதா மோஹன்சிங் 13 மாநில அமைச்சர்களுடன் முன்னோடி திட்டங்கள் மறு ஆய்வு செய்ய உள்ளார்
மத்திய விவசாய அமைச்சர் மற்றும் விவசாயிகள் நலம் , திரு இராதா மோஹன்சிங் இரண்டு அரசாங்க முன்னுரிமை நிகழ்வுகளான, பெயரளவில், தேசிய விவசாயச் சந்தை  மற்றும் மண் வள அட்டை ஆகிய நிகழ்வுகளை 5 ஜூலை 2017ல் கிருஷி பவனத்தில் மறு ஆய்வு செய்ய உள்ளார். 13 மாநிலங்களைச் சேர்ந்த ஈ தே வி ச யுடன் ஒருங்கிணைந்துள்ள விவசாய சந்தைகளின் அமைச்சர்கள் மற்றும் சில தேர்ந்தெடுக்கப்பட்டுள்ள மாநில விவசாய அமைச்சர்களும் அவர்களது மூத்த அதிகாரிகளும் இந்நிகழ்ச்சியில் பங்கு பெற உள்ளார்கள். முன்னேற்றப்பாதையில் உள்ள விவசாய-சந்தைச் சீர்திருத்தங்கள் விவசாயத்துறை, கூட்டுறவு மற்றும் விவசாயிகள் நலம் மற்றும் இந்தியாவை மாற்றுவதற்கான தேசிய நிறுவனம் , புதிய மாதிரி அமைப்பில் சேர்க்கப்பட்டுள்ளது, விவசாய விளைச்சல் மற்றும் கால்நடைச் சந்தை  சட்டம் , 2017 விவசாயிகளுக்கு நலன்களை பாதுகாக்க விரைவில் கொண்டுவர மாநிலங்கள் சிபாரிசு செய்யப்பட்டுள்ள வசதிகளை ஏற்று நடைமுறைப்படுத்த ஊக்கமூட்டலுக்கான வழிமுறைகள் ஆகியவை விவாதிக்கப்பட உள்ளன.
13 மாநிலங்களிலிருந்து 455 சந்தைகள் தேசிய வலைத்தளம் சார்ந்த ஈ –தேசிய விவசாய சந்தை 47 இலட்சம் விவசாயிகள் மற்றும் 91000 விவசாயிகள் ஆகியோர் அடங்கிய இணையத்தின் முகப்புடன் ஒருங்கிணைக்கப்பட்டிருக்கின்றனர். இந்த புதுமையான சந்தைச் செயல்பாடு விவசாயச் சந்தைகள் விவசாயிகளின் உற்பத்திக்கு நல்ல விலை அளிக்கும் சூழலை உருவாக்கி , வெளிப்படைத்தன்மை, போட்டிமனப்பான்மை ஆகியவற்றை உறுதிசெய்து விவசாயிகள் அவர்களின் விளை பொருளுக்கு மேம்படுத்தப்பட்ட விலை பெறுவதற்கு ஏற்ற ’ஒரு நாடு, ஒரே சந்தை’ என்ற இலக்கை அடைவதற்கு வழி வகுத்து புரட்சிகரமாக்குகின்றன . மண் நல அட்டைத்திட்டம் விவசாயிகளுக்கு அவர்கள் நிலத்தின் சத்து நிலையை அறிந்து கொள்ள உதவுகின்றன மற்றும் அவர்கள் பொருத்தமான பயிர்களை விளைவித்து விளைச்சல் செலவைக்குறைக்கவும் உற்பத்தியைப்பெருக்கவும் ஆலோசனை உதவிகள் செய்யப்படுகின்றன. மே 1 ல் தொடங்கும் இரண்டாவது பயிர்வளர்ப்பு திட்டம் முதலாவது பயிர் வளர்ப்பில் கிடைக்கும் பாடங்களின் மூலமாக திறமையை மேம்படுத்தி மற்றும் விவசாயிகளின் நம்பகத்தன்மை பெறுமாறு அமைக்கப்படுகிறது. இதுவரை நாட்டில் உள்ள எல்லா விவசாயிகளுக்கும் 9 கோடி மண் வள அட்டைகள் வழங்கப்பட்டிருக்கின்றன. இந்த மறு ஆய்வுக்கூட்டம் மத்திய மாநில அரசுகள் ஒன்றிணைந்து எடுக்கும் முற்சிகளில் நோக்கம் மற்றும் விவசாயம் மற்றும் விவசாயிகள் அமைச்சகத்தின் முக்கிய நோக்கமும் விவசாயிகளின் வருவாயை அதிகப்படுத்தல் என்கிற ஒன்றே ஆகும்.
பொருளாதார விவகாரங்களுக்கான மத்திய அமைச்சரவைக் குழு
எத்தனால் கலந்த பெட்ரோல் திட்டத்தின் கீழ் பொதுத்துறை எண்ணெய் சந்தை நிறுவனங்கள் மூலம் எத்தனால் கொள்முதல் செய்வதற்கான முறைக்கு மத்திய அமைச்சரவை ஒப்புதல் - எத்தனால் விநியோக ஆண்டு 2022-23-க்கான திருத்தியமைக்கப்பட்ட எத்தனால் விலை
டிசம்பர் 1, 2022 முதல், 31 அக்டோபர் 2023 வரை சர்க்கரை பருவத்தில் எத்தனால் கலந்த பெட்ரோல் திட்டத்தின் கீழ், பல்வேறு கரும்புகளை அடிப்படையாகக் கொண்ட மூலப் பொருட்களிலிருந்து பெறப்படும். எத்தனாலுக்கான அதிகபட்ச விலைக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது.
அதன்படி, ‘சி’ வகையிலான எத்தனால், லிட்டர் ரூ.46.66 லிருந்து ரூ.49.41 ஆக உள்ளது.
‘பி’ வகையிலான எத்தனால் லிட்டர் ரூ.59.08 லிருந்து ரூ.60.73-ஆகவும் அதிகரிக்கப்பட்டுள்ளது. கரும்புச் சாறு, சர்க்கரைப்பாகு மூலம் தயாரிக்கப்படும் எத்தனால், லிட்டர் ரூ.63.45-லிருந்து ரூ.65.61ஆக அதிகரிக்கப்பட்டுள்ளது.
கூடுதலாக சரக்கு மற்றம் சேவை வரி மற்றும் போக்குவரத்து செலவுகளும் செலுத்தப்படும்.